
ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 109 (1) 


Ίδρυση Ενορίας του Ιερού Ενοριακού Ναού «Μεταμορφώσεως του Σω¬ 
τήρος» συνοικισμού κάτω Δρυμού Καλαβρύτων της Ιεράς Μητροπό¬ 
λεως Καλαβρύτων και Αιγιαλείας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 36 παράγρ. 2 του Ν. 590/77 «περί καταστατικού χάρ¬ 
του της Εκκλησίας της Ελλάδος» (Α’ 146) σε συνδυασμό με τα άρθρα 2 
και 3 του αριθμ. 8/79 Κανονισμού της Ιεράς Συνόδου της Εκκλησίας 
της Ελλάδος «περί Ιερών Ναών και Ενοριών» (Α’ 1/80). 

2. Τη σύμφωνη γνώμη του Μητροπολιτικού Συμβουλίου της Ιεράς 
Μητροπόλεως Καλαβρύτων και Αιγιαλείας που περιλαμβάνεται στο 
απόσπασμά της υπ’ αριθμ. 1322/91 πράξεώς του. 

3. Την υπ’ αριθμ. 284/91 γνωμοδότηση του Κοινοτικού Συμβου¬ 
λίου της Κοινότητας Δρυμού. 

4. Τήν αριθμ. 72/1992 γνωμοδότηση του Συμβουλίου της Επικρά¬ 
τειας με πρόταση του Υπουργού Εθνικής Παιδείας και Θρησκευμάτων, 
αποφασίζουμε: 

Άρθρο μόνο 

Ιδρύεται Ενορία του Ιερού Ενοριακού Ναού «Μεταμορφώσεως του 
Σωτήρος» συνοικισμού Κάτω Δρυμού Καλαβρύτων της Ιεράς Μητρο¬ 
πόλεως Καλαβρύτων και Αιγιαλείας. 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 110 (2) 

Ίδρυση Ενορίας του Ιερού Ενοριακού Ναού Ζωοδόχου Πηγής^Λυκο- 
βρύσεως Αττικής της Ιεράς Μητροπόλεως Αττικής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 36 παράγρ. 2 του Ν. 590/77 «περί καταστατικού χάρ¬ 
του της Εκκλησίας της Ελλάδος» (Α' 146) σε συνδυασμό με τα άρθρα 2 
και 3 του αριθμ. 8/79 Κανονισμού της Ιεράς Συνόδου της Εκκλησίας 
της Ελλάδος «περί Ιερών Ναών και Ενοριών» (Α' 1/80). 

2. Τη σύμφωνη γνώμη του Μητροπολιτικού Συμβουλίου της Γεράς 
Μητροπόλεως Αττικής, που περιλαμβάνεται στο απόσπασμα της υπ’ 
αρΤθμ. 158/1991 πράξεώς του. 

3. Την υπ’ αριθμ. 202/1991 γνωμοδότηση του Κοινοτικού Συμ¬ 
βουλίου της Κοινότητας Δρυμού. 

4. Την αριθμ. 71/1992 γνωμοδότηση του Συμβουλίου της Επικρά¬ 
τειας με πρόταση του Υπουργού Εθνικής Παιδείας και Θρησκευμάτων, 
αποφασίζουμε: 

Άρθρο μόνο 

Ιδρύεται Ενορία του Ιερού Ενόριακού Ναού Ζωοδόχου Πηγής Λυκο- 
βρύσεως Αττικής της Ιεράς Μητροπόλεως Αττικής. 

Στον Υπουργό Εθνικής Παιδείας και θρησκευμάτων αναθέτουμε τη 
δημοσίευση και εκτέλεση του παρόντος Προεδρικού Διατάγματος. 

Αθήνα, 26 Μαρτίου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙ ΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Α ΠΟΦΑΣΕΙ Σ 

( 3 ) 

ΠΡΑΞΗ ΔΙΟΙΚΗΤΗ ΑΡΙΘΜ. 2053/18.3.92 
(Αρθρο 1 του Ν. 1266/82) 

Ορισμός των ιδίων κεφαλαίων των πιστωτικών ιδρυμάτων που 
έχουν την έδρα τους στην Ελλάδα. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις», 
β) τον Α.Ν. 1665/51 «περί λειτουργίας και ελέγχου τραπεζών», 
γ) το Ν.Δ. 588/48 «περί ελέγχου της πίστεως», 
δ) τις διατάξεις των Οδηγιών 89/299 ΕΟΚ/17.4.1989 και 91/ 
633 ΕΟΚ/3.12.91 που αφορούν στα ίδια κεφάλαια των πιστωτικών 
ιδρυμάτων. 

ε) τις σχετικές διατάξεις του Ν. 2190/20, όπως ισχύει, 
στ) το άρθρο 1 (παρ. 1 και 3) του Ν. 1338/12/17.3.83 περί εφαρ¬ 
μογής του κοινοτικού δικαίου, αποφάσισε τα ακόλουθα: 

Ως ίδια κεφάλαια για τους σκοπούς της άσκησης εποπτείας της Τρά¬ 
πεζας της Ελλάδος επί των πιστωτικών ιδρυμάτων καθορίζονται τα 
ακόλουθα: 

ΚΕΦ. I. ΙΔΙΑ ΚΕΦΑΛΑΙΑ ΣΕ ΜΗ ΕΝΟΠΟΙΗΜΕΝΗ ΒΑΣΗ 
Α. Βασικά στοιχεία 

Ι.α. Η αξία του καταβεβλημένου μετοχικού κεφαλαίου με εξαίρεση 
την αξία των προνομιούχων μετοχών που παρέχουν δικαίωμα σωρευτι- 
κού μερίσματος για παρελθούσες χρήσεις. 

Στην αξία αυτή περιλαμβάνονται και οι πάσης φύσεως οριστικές επι¬ 
χορηγήσεις - Προικοδοτήσεις που έχουν γίνει προς το πιστωτικό 
ίδρυμα, καθώς και τα ποσά που έχουν ενσωματωθεί σ’ αυτή. 

Ι.β. Διαφορά από έκδοση μετοχών υπέρ το άρτιο. 

2.α. Αποθεματικά πάσης φύσεως, με εξαίρεση τα αποθεματικά από 
αναπροσαρμογή παγίων στοιχείων του ενεργητικού. 

2.β. Υπόλοιπο κερδών (χρήσης και παρελθουσών χρήσεων) μεταφε- 
ρόμενο εις νέο. 

2.γ. Προσωρινά κέρδη τρέχουσας χρήσης υπό τον όρο ότι έχουν ελεγ¬ 
χθεί από Ορκωτό Λογιστή ή άλλο αναγνωρισμένο ελεγκτή του εσωτερι¬ 
κού ή εξωτερικού και έχουν υποβληθεί στην Τράπεζα της Ελλάδος τα 
απαραίτητα στοιχεία από τα οποία προκύπτει ότι έχουν πραγματοποιη¬ 
θεί οι σχετικές προσαρμογές για πάσης φύσεως επιβαρύνσεις και προ¬ 
βλέψεις για μερίσματα, σύμφωνα με τις γενικές αρχές που ισχύουν για 
τους λογαριασμούς του ισολογισμού και των αποτελεσμάτων χρήσεως. 
Από τα πιο πάνω στοιχεία αφαιρούνται: 

(ϊΐ) Η λογιστική αξία των ιδίων μετοχών που τυχόν κατέχει το πι¬ 
στωτικό ίδρυμα, εφόσον η καταβολή τους δεν αντίκειται στην ισχύουσα 
νομοθεσία. 

(ίϊ) Υπόλοιπο ζημιών χρήσης και παρελθουσών χρήσεων, μεταφερό- 
μενο εις νέο. 

(ίϊϊ) Τα έξοδα ιδρύσεως και εγκαταστάσεως, καθώς και τα άίίλα πά¬ 
για στοιχεία (αναπόσβεστη αξία). 

(ίν) Προσωρινά αρνητικά αποτελέσματα τρέχουσας χρήσης. 

Β. Κεφάλαια για γενικούς τραπεζικούς κινδύνους. 

Τα ποσά που το πιστωτικό ίδρυμα μεταφέρει σε ειδικό λογαριασμό με 
χρέωση των αποτελεσμάτων χρήσης, σύμφωνα με τις ισχύουσες διατά¬ 
ξεις, για κάλυψη κινδύνων από τραπεζικές εργασίες, οι οποίοι δεν έχουν 
προσδιοριστεί και συγκεκριμενοποιηθεί κατά οφειλέτη. 

Γ. Συμπληρωματικά στοιχεία 

1. Αποθεματικά από αναπροσαρμογή παγίων στοιχείων του ενεργη¬ 
τικού. 

2. Διορθώσεις αξίας απαιτήσεων έναντι πιστωτικών ιδρυμάτων και 
πελατών, καθώς και διαρθρώσεις αξίας μετοχών, ομολογιών και άλλων 
τίτλων σταθερής ή μεταβλητής απόδοσης, εφόσον οι διορθώσεις αυτές 
προβλέπονται και γίνονται σύμφωνα με τους ειδικούς κανόνες αποτίμη¬ 
σης που ισχύουν για τα πιστωτικά ιδρύματα. 

3. (ΐ) Τίτλοι εκδοθέντος από το πιστωτικό ίδρυμα μη καθορισμένης 
διάρκειας, εφόσον το ποσό που αντιπροσωπεύουν έχει καταβληθεί και 
πληρούνται αθροιστικά οι ακόλουθες προϋποθέσεις: 

α. δεν επιτρέπεται να εξοφληθούν με πρωτοβουλία του κομιστή ή χω¬ 
ρίς την προηγούμενη σύμφωνη γνώμη της Τράπεζας της Ελλάδος. 


β. Στη σύμβαση έκδοσης του τίτλου προβλέπεται ή δυνατότητα του 
πιστωτικού ιδρύματος να αναβάλει την πληρωμή τόκων. 

γ. οι απαιτήσεις των κομιστών των τίτλων κατατάσσονται συνολικά 
μετά τις απαιτήσεις όλων των άλλων πιστωτών, οι απαιτήσεις των 
οποίων δεν είναι μειωμένης εξασφάλισης. 

δ. Η συμφωνία έκδοσης των τίτλων προβλέπει ότι το κεφάλαιο και οι 
μη καταβληθέντες τόκοι είναι δυνατόν να διατεθούν για απόσβεση ζη¬ 
μιών, ώστε το πιστωτικό ίδρυμα να έχει τη δυνατότητα να συνεχίσει τη 
δραστηριότητά του. 

(ϋ) Προνομιούχες μετοχές μη καθορισμένης διάρκειας, που παρέχουν 
δικαίωμα σωρευτικού μερίσματος. 

4.(ϊ) Προνομιούχες μετοχές ορισμένης διάρκειας που παρέχουν δι¬ 
καίωμα σωρευτικού μερίσματος. 

(ΐί) Δάνεια μειωμένης εξασφάλισης, ορισμένης διάρκειας, εφόσον τα 
ποσά των δανείων έχουν καταβληθεί στο πιστωτικό ίδρυμα και πληρούν 
αθροιστικά τις ακόλουθες προϋποθέσεις και όρους: 

α. Η αρχική διάρκεια, μετά την λήξη της οποίας είναι δυνατή η εξό¬ 
φλησή τους, δεν είναι μικρότερη των 5 ετών. 

Στην περίπτωση που δεν έχει καθοριστεί ορισμένη διάρκεια, η εξό¬ 
φλησή τους μπορεί να γίνει μετά από δετή προειδοποίηση, εκτός εάν 
έχουν παύσει να υπολογίζονται στα ίδια κεφάλαια ή εφόσον έχει ληφθεί 
προηγούμενη έγκριση της Τράπεζας της Ελλάδος για πρόωρη εξό¬ 
φλησή τους, υπό την προϋπόθεση ότι το σχετικό αίτημα υποβάλλεται 
από τον εκδότη και δε θίγεται η συνολική οικονομική κατάσταση του πι¬ 
στωτικού ιδρύματος. 

β. Το ποσό των δανείων της παρούσας παραγράφου που συνυπολογί¬ 
ζεται στα ίδια κεφάλαια μειώνεται κατά την διάρκεια της τελευταίας πε¬ 
νταετίας πριν από την λήξη τους με βάση χρονοδιάγραμμα που εγκρίνε- 
ται από την Τράπεζα της Ελλάδος. 

γ. Δεν επιτρέπεται να συμπεριληφθεί στη δανειακή σύμβαση ρήτρα 
πρόωρης εξόφλησης, με εξαίρεση την περίπτωση εκκαθάρισης του πι¬ 
στωτικού ιδρύματος. 

δ. Στη δανειακή σύμβαση πρέπει να προβλέπεται ότι σε περίπτωση 
εκκαθάρισης ή πτώχευσης του πιστωτικού ιδρύματος οι απαιτήσεις των 
δανειστών δεν εξοφλούνται παρά μόνο μετά την εξόφληση όλων των άλ¬ 
λων κατηγοριών οφειλών που εκκρεμούν κατά το χρόνο της πτώχευσης 
ή εκκαθάρισης και δεν είναι μειωμένης εξασφάλισης. 

Δ. Από το άθροισμα των στοιχείων των παραγρ. Α έως Γ αφαιρού- 
νται τα ποσά που αφορούν τοποθετήσεις σε λοιπά πιστωτικά και χρημα¬ 
τικά ιδρύματα ως εξής: 

α. Τοποθετήσεις που περιλαμβάνονται στα ίδια κεφάλαια πιστωτικών 
ή χρηματοδοτικών ιδρυμάτων στα οποία το πιστωτικό ίδρυμα που 
πραγματοποιεί την τοποθέτηση συμμετέχει με ποσοστό άνω του 10% 
του μετοχικού κεφαλαίου τους. Ειδικότερα, αφαιρείται το σύνολο των 
συμμετοχών στο μετοχικό κεφάλαιο των πιο πάνω ιδρυμάτων καθώς 
και οι τοποθετήσεις που αναφέρονται στις παραγρ. Γ(3) και Γ(4). 

β. Τοποθετήσεις των κατηγοριών της προηγούμενης παραγρ. α σε 
πιστωτικά ή χρηματοδοτικά ιδρύματα στα οποία η συμμετοχή του πι¬ 
στωτικού ιδρύματος που πραγματοποιεί την τοποθέτηση δεν υπερβαίνει 
το 10% των ιδίων κεφαλαίων τους αφαιρούνται από το άθροισμα των 
στοιχείων των παραγρ. (Α) έως (Γ) του παρόντος κεφαλαίου κατά το 
ποσό που οι τοποθετήσεις αυτές συνολικά λαμβανόμενες, υπερβαίνουν 
το 10% των ιδίων κεφαλαίων του πιστωτικού ιδρύματος που τις πραγ¬ 
ματοποιεί. 

Κατά τον υπολογισμό των ιδίων κεφαλαίων σε μη ενοποιημένη βάση 
των πιστωτικών ιδρυμάτων που αποτελούν μητρικές επιχειρήσεις κατά 
τις διατάξεις της ΠΔ/ΤΕ 678/22.1.86, όπως ισχύει, δεν αφαιρούνται 
οι συμμετοχές τους σε άλλα πιστωτικά ή χρηματοδοτικά ιδρύματα που 
υπάγονται στις διατάξεις περί εποπτείας σε ενοποιημένη βάση, σύμ¬ 
φωνα με την Πράξη αυτή. 

Η Τράπεζα της Ελλάδος δύναται μετά από αξιολόγηση των κινδύνων 
που ενδέχεται να προκύψουν και να επηρεάσουν την εν γένει χρηματοοι¬ 
κονομική κατάσταση των πιστωτικών ιδρυμάτων να αναστείλει ή κα¬ 
ταργήσει την εξαίρεση που προβλέπεται στην προηγούμενη παράγραφο. 

ΚΕΦ. II. ΙΔΙΑ ΚΕΦΑΛΑΙΑ ΣΕ ΕΝΟΠΟΙΗΜΕΝΗ ΒΑΣΗ 

Κατά τον υπολογισμό των ιδίων κεφαλαίων σε ενοποιημένη βάση, 
σύμφωνα με την ΠΔ/ΤΕ 678/22.1.86, όπως ισχύει, λαμβάνονται 
υπόψη τα στοιχεία που αναφέρονται στο κεφάλαιο I. της παρούσας Πρά¬ 
ξης, καθώς και τα ακόλουθα στοιχεία τα οποία εξομειώνονται με τα ενο¬ 
ποιημένα αποθεματικά και περιλαμβάνονται σε ιδιαίτερη θέση στα βα¬ 
σικά στοιχεία της παραγρ. Α του κεφαλαίου I της παρούσας. 

1. Δικαιώματα μειοψηφίας. Το σχετικό ποσό που προκύπτει κατά 

την ενοποίηση, κατανέμεται στα βασικά ή συμπληρωματικά στοιχεία 
των ιδίων κεφαλαίων αναλόγως της κατηγορίας των στοιχείων των 
ενοποιούμενων θυγατρικών επιχειρήσεων στα οποία αντιστοιχεί, 

2. Διαφορά της πρώτης ενοποίησης. 

3. Διαφορά που προκύπτει στην περίπτωση που για την καταχώρηση 
ορισμένων συμμετοχών σε μη λογιστικά ενοποιούμενες θυγατρικές εται¬ 
ρείες εφαρμόζεται η μέθοδος της καθαρής θέσης - ισοδυναμίας. 

4. Διαφορές που προκύπτουν κατά την ενοποίηση από τη μετατροπή 
των σε συνάλλαγμα εκφρασμένων ιδίων κεφαλαίων συνδεδεμένων πι¬ 
στωτικών και χρηματοδοτικών ιδρυμάτων, καθώς και οι διαφορές που 
προκύπτουν από τη μετατροπή των σχετικών πράξεων που έγιναν προς 
κάλυψη των πιο πάνω στοιχείων σύμφωνα με τους ειδικούς περί των πι¬ 
στωτικών και χρηματοδοτικών ιδρυμάτων κανόνες. 

Τα πιο πάνω στοιχεία προσαυξάνουν ή μειώνουν τα ίδια κεφάλαια, 
εάν αποτελούν πιστωτικά ή χρεωστικά στοιχεία αντίστοιχα. 

ΚΕΦ. III. ΑΝΩΤΑΤΑ ΟΡΙΑ - ΓΕΝΙΚΕΣ ΑΡΧΕΣ 

Α. Από τα στοιχεία που αναφέρονται στο κεφ. I παραγρ. Α,Β και πα- 
ραγρ. Γ1,2 της παρούσας Πράξης αφαιρείται κάθε προβλεπτή κατά το 
χρόνο υπολογισμού τους φορολογική επιβάρυνση ή τα στοιχεία αυτά 
προσαρμόζονται ώστε η επιβάρυνση ή τα στοιχεία αυτά προσαρμόζονται 
ώστε η επιβάρυνση αυτή να μη μειώνει τα ποσά που θα μπορούσαν να 
χρησιμοποιηθούν για κάλυψη κινδύνων ή ζημιών κατά το χρόνο της 
πραγματοποίησής τους. 

Β. Το άθροισμα των συμπληρωματικών στοιχείων των ιδίων κεφα¬ 
λαίων που περιλαμβάνονται στο Κεφάλαιο I παραγρ. Γ δεν επιτρέπεται 
να υπερβαίνει το 100% του αλγεβρικού αθροίσματος των στοιχείων 
που περιλαμβάνονται στο κεφάλαιο I παραγρ. Α και από την 1 Ιανουά¬ 
ριου 1993 το 100% του συνόλου των στοιχείων που περιλαμβάνονται 
στο κεφάλαιο I παράγρ. Α και Β. 

Γ. Το συνολικό ποσό των στοιχείων της παραγράφου Γ4 του Κεφ. I 
που συνυπολογίζεται στα ίδια κεφάλαια δεν επιτρέπεται να υπερβαίνει το 
ποσό που αντιστοιχεί σε ποσοστό 50% του αλγεβρικού αθροίσματος των 
στοιχείων του κεφαλαίου I παράγρ. Α. και από την 1 Ιανουάριου 1993 
το 50% του συνόλου των στοιχείων του Κεφαλαίου I παράγρ. Α και Β. 

ΚΕΦ. IV. ΑΡΜΟΔΙΟΤΗΤΕΣ ΤΗΣ ΤΡΑΠΕΖΑΣ 
ΤΗΣ ΕΛΛΑΔΟΣ ' 

Η Τράπεζα της Ελλάδος δύναται: 

(α) Να εγκρίνει, προσωρινά και σε έκτακτες περιπτώσεις υπερβάσεις 
των ορίων του κεφ. ΙΙΙ(Β) και (Γ), καθορίζοντας και την προθεσμία επα¬ 
ναφοράς εντός των προβλεπομένων ορίων ή να καθορίζει χαμηλότερα 
οινώτατα όρια από εκείνα που αναφέρονται στις προηγούμενες παραγρά¬ 
φους. 

(β) Να καθορίζει πρόσθετα αφαιρούμενα στοιχεία από εκείνα που 
προβλέπονται στο κεφάλαιο I. 

(γ) Να μη συνυπολογίζει τμήμα ή ολόκληρο το ποσό που περιλαμβά¬ 
νονται στα στοιχεία των ιδίων κεφαλαίων, εφόσον δεν πληρούνται οι όροι 
και προϋποθέσεις της παρούσας Πράξης. 

(δ) Να εγκρίνει εξαιρέσεις από την υποχρέωση για αφαίρεση του στοι¬ 
χείου του Κεφαλ. Ι(Δ)α στις περιπτώσεις προσωρινής κτήσης μετοχών 
πιστωτικών ή χρηματοδοτικών ιδρυμάτων, όταν η κτήση αυτή έχει ως 
σκοπό την παροχή οικονομικής βοήθειας για την ανασυγκρότηση ή την 
διάσωση των. ιδρυμάτων αυτών. 

ΚΕΦ. V. ΜΕΤΑΒΑΤΙΚΕΣ ΚΑΙ ΛΟΙΠΕΣ ΔΙΑΤΑΞΕΙΣ - 

Α. Μέχρι την υιοθέτηση της κοινονικής νομοθεσίας για τους ετήσιους 
λογαριασμούς και τη συμπλήρωση της.σχετικής νομοθεσίας για την 
εποπτεία των πιστωτικών ιδρυμάτων σε ενοποιημένη βάση, η Τράπεζα 
της Ελλάδος δύναται να καθορίζει: 

α. Τα ποσά που ανεξάρτητα από την ονομασία του λογαριασμού στον 
οποίο εμφανίζονται και εφόσον πληρούν τους αντίστοιχους όρους της 
παρούσας Πράξης θεωρούνται ως «κεφάλαια για γενικούς τραπεζικούς 
κινδύνους». 

β. Το χρονοδιάγραμμα απόσβεσης του στοιχείου «Διαφορά της πρώ¬ 
της ενοποίησης», εάν αυτό είναι χρεωστικό. 

Β. 1. Εξουσιοδοτείται η Τράπεζα της Ελλάδος να καθορίζει κάθε λε- 
, πτομέρεια για την εφαρμογή της παρούσας Πράξης και ειδικότερα για 
την εφαρμογή των διατάξεων του ΚΕΦΑΛ. I παραγρ. Γ3 και Γ4. 

2. Στην παρούσα Πράξη προσαρτάται παράρτημα (Ι-ΙΙ) στο οποίο 
παρατίθενται συνοπτικά τα στοιχεία των ιδίων κεφαλαίων. 


ΠΑΡΑΡΤΗΜΑ 

ΟΡΙΣΜΟΣ ΙΔΙΩΝ ΚΕΦΑΛΑΙΩΝ 
ΠΙΣΤΩΤΙΚΩΝ ΙΔΡΥΜΑΤΩΝ 

I. Σε μη ενοποιημένη βάση 
Α. ΒΑΣΙΚΑ ΣΤΟΙΧΕΙΑ 

1. α) Καταβεβλημένο μετοχικό κεφάλαιο με εξαίρεση τις προνομιού¬ 
χες μετοχές με δικαίωμα σωρευτικού μερίσματος. 

β) Διαφορά υπέρ το άρτιο. 

2. α) Αποθεματικά, με εξαίρεση τα αποθεματικά αναπροσαρμο- 

Τήί· 

β) Κέρδη εις νέον. 
γ) Προσωρινά κέρδη (υπό όρους). 

ΣΥΝΟΛΟ (Α) 

Β. ΜΕΙΟΝ: Αξία ιδίων μετόχων 
Ζημίες χρήσης και παρελθουσών χρήσεων 
Προσωρινές ζημίες 

’Εξοδα ιδρύσεως και αϋλα πάγια στοιχεία 
Σύνολο αφαιρούμενων στοιχείων (Β) 

Γ. ΣΥΝΟΛΟ ΒΑΣΙΚΩΝ ΣΤΟΙΧΕΙΩΝ (Α) - (Β) 

Δ. ΚΕΦΑΛΑΙΑ ΓΙΑ ΓΕΝΙΚΟΥΣ ΤΡΑΠΕΖΙΚΟΥΣ ΚΙΝΔΥ¬ 
ΝΟΥΣ 

Ε. ΣΥΜΠΛΗΡΩΜΑΤΙΚΑ ΣΤΟΙΧΕΙΑ 

1. Αποθεματικά αναπροσαρμογής. 

2. Διορθώσεις αξιών. 

3. Τίτλοι αόριστης διάρκειας και προνομιούχες μετοχές με δικαίωμα 
σωρευτικού μερίσματος (αόριστης διάρκειας). 

4. Δάνεια μειωμένης εξασφάλισης και προνομιούχες μετοχές με δι¬ 
καίωμα σωρευτικού μερίσματος ορισμένης διάρκειας. 

ΣΥΝΟΛΟ ΣΥΜΠΛΗΡΩΜΑΤΙΚΩΝ ΣΤΟΙΧΕΙΩΝ (Ε) 

Ζ. ΑΦΑΙΡΟΥΜΕΝΑ ΣΤΟΙΧΕΙΑ 

Τοποθετήσεις σε λοιπά πιστωτικά και χρηματοδοτικά ιδρύματα, 
σύμφωνα με την παραγρ. Δ του Κεφαλαίου I. 

Η. ΣΥΝΟΛΟ ΙΔΙΩΝ ΚΕΦΑΛΑΙΩΝ (Γ) - + (Δ) + (Ε) + (Ζ) 
Όρια και περιορισμοί: 

α) Το σύνολο των συμπληρωματικών στοιχείων (Ε) δεν επιτρέπεται 
να υπερβαίνει το σύνολο των βασικών στοιχείων (Γ) και από 1.1.93 το 
σύνολο των στοιχείων (Γ) + (Δ). 

β) Το στοιχείο Ε4 δεν επιτρέπεται να υπερβαίνει τό 50% των βασι¬ 
κών στοιχείων (Γ) και από 1.1.93 το 50% των στοιχείων (Γ) + (Δ). 

II. Σε ενοποιημένη βάση 
Α. ΒΑΣΙΚΑ ΣΤΟΙΧΕΙΑ 

1. α) Καταβεβλημένο μετοχικό κεφάλαιο με εξαίρεση τις προνομιού¬ 
χες μετοχές με δικαίωμα σωρευτικού μερίσματος. 

β) Διαφορά υπέρ το άρτιο. 

2. α) Αποθεματικά, με εξαίρεση τα αποθεματικά αναπροσαρμογής, 
και διαφορές εκ μετατροπής (πιστωτικές). 

β) Κέρδη εις νέον. 
γ) Προσωρινά κέρδη (υπό όρους), 
δ) Αρνητική διαφορά ενοποίησης, 
ε) Δικαιώματα μειοψηφίας. 

ΣΥΝΟΛΟ (Α) 

Β. ΜΕΙΟΝ: Αξία ιδίων μετοχών. 

Ζημίες χρήσης και παρελθουσών χρήσεων 
Προσωρινές ζημίες 

Έξοδα ιδρύσεως και αϋλα πάγια στοιχεία 
Θετική διαφορά ενοποίησης 
Διαφορές εκ μετατροπής (χρεωστικές) 

Σύνολο αφαιρούμενων στοιχείων (Β) 

Γ. ΣΥΝΟΛΟ ΒΑΣΙΚΩΝ ΣΤΟΙΧΕΙΩΝ (Α) - (Β) 

Δ. ΚΕΦΑΛΑΙΑ ΓΙΑ ΓΕΝΙΚΟΥΣ ΤΡΑΊΠΙΕΖΙΚΟΥΣ ΚΙΝΔΥ¬ 
ΝΟΥΣ · 

Ε. ΣΥΜΠΛΗΡΩΜΑΤΙΚΑ ΣΤΟΙΧΕΙΑ 

1. Αποθεματικά αναπροσαρμογής. 

2. Διορθώσεις αξιών. 

3. Τίτλοι αόριστης διάρκειας και προνομιούχες μετοχές με δικαίωμα 
σωρευτικού μερίσματος (αόριστης διάρκειας). 

4. Δάνεια μειωμένης εξασφάλισης και προνομιούχες μετοχές με δι¬ 
καίωμα σωρευτικού μερίσματος ορισμένης διάρκειας. 

ΣΥΝΟΛΟ ΣΥΜΠΛΗΡΩΜΑΤΙΚΩΝ ΣΤΟΙΧΕΙΩΝ (Ε) 

Ζ. ΑΦΑΙΡΟΥΜΕΝΑ ΣΤΟΙΧΕΙΑ " 

Τοποθετήσεις σε λοιπά πιστωτικά και χρηματοδοτικά ιδρύματα. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


642 

σύμφωνα με την παραγρ. Δ του Κεφαλαίου I. 

Η. ΣΥΝΟΛΟ ΙΔΙΩΝ ΚΕΦΑΛΑΙΩΝ (Γ) - + (Δ) + (Ε) + (Ζ) 
Όρια και περιορισμοί: 

α) Το σύνολο των συμπληρωματικών στοιχείων (Ε) δεν επιτρέπεται 
να υπερβαίνει το σύνολο των βασικών στοιχείων (Γ) και από 1.1.93 το 
σύνολο των στοιχείων (Γ) + (Δ). 

β) Το στοιχείο Ε4 δεν επιτρέπεται να υπερβαίνει το 50% των βασι¬ 
κών στοιχείων (Γ) και από 1.1.93 το 50% των στοιχείων (Γ) + (Δ). 

(1) Κατανομή σύμφωνα με το Κεφ. II παρ. 1. 

Η Πράξη αυτή να δημοσιευθεί στην Εφημερίδα της Κυβερνή- 
σεως. 

Ο Διοικητής 

Ε. Ν. ΧΡΙΣΤΟΔΟΥΛΟΥ 

-♦- 

(4) 

Πράξη Διοικητή αριθ. 2054/18.3.92 
(Άρθρο 1 του Ν. 1266/82) 

Συντελεστής φερεγγυότητας των πιστωτικών ιδρυμάτων που έχουν 
την έδρα τους στην Ελλάδα. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α)τοΝ. 1266/82 «όργανα ασκήσεως της νομισματικής, πιστωτικής 
και συναλλαγματικής πολιτικής και άλλες διατάξεις». 

β) τον Α.Ν. 1665/51 περί λειτουργίας και ελέγχου τραπεζών», 
γ) το Ν.Δ. 588/48 «περί ελέγχου της πίστεως». 
δ) το Ν. 1338/12/17.3.83 περί εφαρμογής του κοινοτικού δικαίου, 
ε) το Ν. 2190/20, όπως ισχύει σήμερα, 
στ) την Οδηγία 89/647/ΕΟΚ/18.12.1989 όπως τροποποιήθηκε 
με την Οδηγία 91/31/ΕΟΚ/19.12.1990, αποφασίζουμε: 

Ο συντελεστής φερεγγυότητας των πιστωτικών ιδρυμάτων που 
έχουν την έδρα τους στην Ελλάδα ορίζεται ως εξής: 

ΚΕΦΑΛΑΙΟ ΠΡΩΤΟ: ΠΕΔΙΟ ΕΦΑΡΜΟΓΗΣ 

1. Η παρούσα Πράξη έχει εφαρμογή στα πιστωτικά ιδρύματα που 
έχουν την έδρα τους στην Ελλάδα, εκτός από το Ταχυδρομικό Ταμιευ¬ 
τήριο, το Ταμείο Παρακαταθηκών και Δανείων και η Ελληνική Τρά¬ 
πεζα Βιομηχανικής Αναπτύξεως. Η Τ.Ε. δύναται, με μεταγενέστερη 
Πράξη του Διοικητή της, να υπαγάγει ένα ή περισσότερα από τα εξαι¬ 
ρούμενα ιδρύματα στις ρυθμίσεις της παρούσης Πράξης. 

ΚΕΦΑΛΑΙΟ ΔΕΥΤΕΡΟ: ΟΡΙΣΜΟΙ 

1. Για τους σκοπούς της παρούσας, νοούνται ως: 
α- «αρμόδιες αρχές», οι αρμόδιες για την εποπτεία των πιστωτικών 
ιδρυμάτων αρχές. Για τα πιστωτικά ιδρύματα που έχουν την έδρα τους 
στην Ελλάδα, η Τράπεζα της Ελλάδος. 

β- «Ζώνη Α», όλα τα κράτη μέλη και όλες οι άλλες χώρες πλήρη 
μέλη του Οργανισμού Οικονομικής Συνεργασίας και Ανάπτυξης 
(ΟΟΣΑ) καθώς και οι χώρες που έχουν συνάψει ειδικές συμφωνίες δα¬ 
νειοδότησης με το Διεθνές Νομισματικό Ταμείο (ΔΝΤ) και συνδέονται 
με τις γενικές συμφωνίες δανειοληψίας (ΓΣΔ) του ΔΝΤ, 

γ- «Ζώνη Β», όλες οι χώρες εκτός από εκείνες της Ζώνης Α. 
δ- «πιστωτικά ιδρύματα της Ζώνης Α», όλα τα πιστωτικά ιδρύματα 
στα οποία έχει χορηγηθεί άδεια λειτουργίας, σύμφωνα με τις σχετικές 
κοινοτικές διατάξεις, συμπεριλαμβανομένων των υποκαταστημάτων 
τους στις τρίτες χώρες καθώς και όλες οι δημόσιες ή ιδιωτικές επιχειρή¬ 
σεις που εμπίπτουν στον ορισμό του πιστωτικού ιδρύματος, σύμφωνα με 
τις κοινοτικές διατάξεις και έχουν άδεια λειτουργίας σε άλλες χώρες της 
Ζώνης Α, συμπεριλαμβανομένων των υποκαταστημάτων τους. 

ε- «Πιστωτικά ιδρύματα της Ζώνης Β», όλες οι ιδιωτικές ή δημόσεις 
επιχειρήσεις, που έχουν άδεια να λειτουργούν έξω" από τη Ζώνη Α και 
που υπάγονται στον κοινοτικό ορισμό του πιστωτικού ιδρύματος, συμπε¬ 
ριλαμβανομένων των υποκαταστημάτων τους στην Κοινότητα, 
στ- «μη τραπεζικός τομέας», το σύνολο των δανειζομένων, εκτός από 
τα πιστωτικά ιδρύματα, όπως ορίζονται στην τέταρτη και πέμπτη περί¬ 
πτωση της παραγράφου αυτής, .τις κεντρικές τράπεζες, τις κεντρικές κυ¬ 
βερνήσεις, τις περιφερειακές Κυβερνήσεις και τις τοπικές αρχές, τις Ευ¬ 
ρωπαϊκές Κοινότητες, την Ευρωπαϊκή Τράπεζα Επενδύσεων και τις 
πολυμερείς τράπεζες” αναπτύξεως όπως ορίζονται στην έβδομη περί¬ 
πτωση της παραγράφου αυτής. 


ζ- «πολυμερείς τράπεζες αναπτύξως», η Ευρωπαϊκή Τράπεζα για την 
Ανασυγκρότηση και Ανάπτυξη, η Διεθνής Τράπεζα Ανασυγκρότησης 
και Ανάπτυξης, η Διεθνής Εταιρεία Χρηματοδοτήσεων, η Διαμερικα- 
νική Τράπεζα Αναπτύξεως, η Ασιατική Τράπεζα Αναπτύξεως, το Τα¬ 
μείο Αποκαταστάσεως του Συμβουλίου της Ευρώπης, η «Νοπίΐο Ιη- 
νεδίητοηΐ Β&ηΙο και η Τράπεζα Αναπτύξεως της Καραϊβικής. 

η- εκτός ισολογισμού στοιχεία «υψηλού κινδύνου», «μέσου κινδύνου», 
«μέτριου κινδύνου» και «χαμηλού κινδύνου», τα στοιχεία που αναφέρο- 
νται στο έκτο κεφάλαιο παρ. 3 και περιλαμβάνονται στο παράρτημα 1. 

θ- «Μητρική επιχείρηση», «θυγατρική επιχείρηση» και «όμιλος (επι¬ 
χειρήσεων)», ως ορίζεται στο άρθρο 42ε του Ν. 2190/20, ως εκάστοτε 
ισχύει. 

ι- ειδικά για την εφαρμογή του έκτου κεφαλαίου παρ. 1 στοιχείο β), 
ως και του όγδου κεφαλαίου περιλαμβάνονται στην έννοια των «τοπι¬ 
κών αρχών», διοικητικοί μη κερδοσκοπικοί οργανισμοί, υπεύθυνοι ενώ¬ 
πιον της κεντρικής κυβερνήσεως ή των «τοπικών αρχών» διοικητικοί μη 
κερδοσκοπικοί οργανισμοί, υπεύθυνοι ενώπιον της κεντρικής κυβερνή¬ 
σεως ή των τοπικών αρχών καθώς και μη κερδοσκοπικές επιχειρήσεις 
που αποτελούν ιδιοκτησία της κεντρικής κυβερνήσεως, τοπικών αρχών 
ή αρχών που, κατά τη γνώμη των αρμοδίων αρχών έχουν τα ίδια καθή¬ 
κοντα με τις τοπικές αρχές. 

ΚΕΦΑΛΑΙΟ ΤΡΙΤΟ: ΓΕΝΙΚΕΣ ΑΡΧΕΣ 

1. Ο συντελεστής φερεγγυότητας που αναφέρεται στις επόμενες πα¬ 

ραγράφους εκφράζει τα ίδια κεφάλαια, κατά την έννοια του τέταρτου κε¬ 
φαλαίου, ως ποσοστό του συνόλου των εντός και εκτός ισολογισμού 
στοιχείων του ενεργητικού, σταθμισμένων σύμφωνα με το κεφάλαιο πέ¬ 
ντε. > 

2. Ο συντελεστής φερεγγυόητας πιστωτικών ιδρυμάτων που είναι 
μητρικές επιχειρήσεις, υπολογίζεται σε ενοποιημένη βάση. 

3. Πέραν των προβλέψεων της προηγούμενης παραγράφου, σε όλα τα 
πιστωτικά ιδρύματα που έχουν την έδρα τους στην Ελλάδα, επιβάλλεται 
υπολογισμός συντελεστή φερεγγυότητας και σε ατομική και, οσάκις 
απαιτείται από τη Γενική Επιθεώρηση Τραπεζών, σε υποενοποιημένη 
βάση. 

4. Με την επιφύλαξη της τήρησης από τα πιστωτικά ιδρύματα των 
υποχρεώσεων που θεσπίζονται στις προηγούμενες παραγράφους, οι συ¬ 
ντελεστές φερεγγυότητας θα υπολογίζονται τουλάχιστον δύο φορές το 
χρόνο. Η Τράπεζα της Ελλάδος δύναται να απαιτεί τον υπολογισμό τους 
σε συχνότερα χρονικά διαστήματα. 

5. Η Τράπεζα της Ελλάδος δύναται, υπό τον όρο της αμοιβαιότητας, 
να εκχωρεί την αρμοδιότητά της για την παρακολούθηση της φερεγγυό¬ 
τητας πιστωτικών ιδρυμάτων που λειτουργούν στην Ελλάδα και είναι 
θυγατρικές πιστωτικών ιδρυμάτων που έχουν την έδρα τους σε άλλο 
κράτος - μέλος της Κοινότητας, στις αρμόδιες εποπτικές αρχές αυτού 
του κράτους - μέλους. 

ΚΕΦΑΛΑΙΟ ΤΕΤΑΡΤΟ: ΑΡΙΘΜΗΤΗΣ (ΙΔΙΑ ΚΕΦΑΛΑΙΑ) 

Η έννοια των ιδίων κεφαλαίων για τους σκοπούς της παρούσας Πρά¬ 
ξης καθορίζεται στην Π.Δ./Τ.Ε. 2053/18.3.1992. 

ΚΕΦΑΛΑΙΟ ΠΕΜΠΤΟ: ΠΑΡΟΝΟΜΑΣΤΗΣ 
(ΣΤΟΙΧΕΙΑ ΕΝΕΡΓΗΤΙΚΟΥ ΚΑΙ ΕΚΤΟΣ 
ΙΣΟΛΟΓΙΣΜΟΥ ΣΤΟΙΧΕΙΑ ΣΤΑΘΜΙΣΜΕΝΑ 
ΚΑΤΑ ΤΟΝ ΚΙΝΔΥΝΟ) 

1. Τα στοιχεία του ενεργητικού σταθμίζονται, ανάλογά με τον πιστω¬ 
τικό τους κίνδυνο, με διάφορους συντελεστές, σύμφωνα με τα προβλεπό- 
μενα στα Κεφάλαια έκτο και έβδομο και λαμβάνοντας υπόψη, όπου 
έχουν εφαρμογή, τις εξαιρέσεις που προβλέπονται στο Κεφάλαιο όγδοο 
και δέκατο. 

2. Στην περίπτωση των εκτός ισολογισμού στοιχείων που απαριθ- 
μούνται στο Παράρτημα I, χρησιμοποιείται μέθοδος υπολογισμού σε 
δύο στάδια που περιγράφεται στο έκτο κεφάλαιο παραγρ. 3. 

3. Στην περίπτωση των εκτός ισολογισμού στοιχείων που αναφέρο- 
νται στο Παράρτημα III και αφορούν επιτόκια και τις τιμές συναλλάγ¬ 
ματος, το ενδεχόμενο κόστος της αντικατάστασης συμβάσεων λόγω της 
εκπλήρωσης της υποχρέωσης του αντισυμβαλλομένου υπολογίζεται με 
την εφαρμογή μιας από τις δύο μεθόδους που περιγράφονται στο Πα¬ 
ράρτημα II. Το κόστος αυτό πολλαπλασιάζεται με το συντελεστή στάθ- 
μισης που αντιστοιχεί στον αντισυμβαλλόμενο σύμφωνα με το έκτο κε¬ 
φάλαιο παραγρ. 1 εκτός από τον προβλεπόμενο στη διάταξη αυτή συ¬ 
ντελεστή στάθμισης ύψους 100% που (αντικαθίσταται από το συντελε¬ 
στή 50% ώστε να προκόψουν αξίες προσαρμοσμένες κατά τον κίνδυνο. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


643 


4. Τό άθροισμα των σταθμισμένων κατά τον κίνδυνο στοιχείων ενερ¬ 
γητικού καθώς και των εκτός ισολογισμού στοιχείων που αναφέρονται 
στις προηγούμενες παραγράφους αποτελεί τον παρονομαστή του συντε¬ 
λεστή φερεγγυότητας. 

ΚΕΦΑΛΑΙΟ ΕΚΤΟ: ΣΥΝΤΕΛΕΣΤΕΣ ΣΤΑΘΜΙΣΗΣ ΚΙΝΔΥΝΟΥ 

1. Οι ακόλουθοι συντελεστές στάθμισης εφαρμόζονται στις διάφορες 
κατηγορίες στοιχείων του ενεργητικού. 

α) Μηδενικός συντελεστής στάθμισης. 

(1) . Ταμείο και ισοδύναμα στοιχεία. 

(2) . Στοιχεία ενεργητικού που αντιπροσωπεύουν απαιτήσεις έναντι 
κεντρικών κυβερνήσεων και κεντρικών τραπεζών της ζώνης Α. 

(3) . Στοιχεία ενεργητικού που αντιπροσωπεύουν απαιτήσεις έναντι 
των Ευρωπαϊκών Κοινοτήτων. 

(4) . Στοιχεία ενεργητικού που αντιπροσωπεύουν απαιτήσεις που κα¬ 
λύπτονται από τη ρητή εγγύηση κεντρικών κυβερνήσεων και κεντρικών 
τραπεζών της ζώνης Α. 

(5) . Στοιχεία ενεργητικού που αντιπροσωπεύουν απαιτήσεις έναντι 
κεντρικών κυβερνήσεων και κεντρικών τραπεζών της ζώνης Β που είναι 
αποτιμημένα και έχουν χρηματοδοτηθεί στο εθνικό νόμισμα του οφει¬ 
λέτη. 

(6) . Στοιχεία ενεργητικού τα οποία αντιπροσωπεύουν απαιτήσεις που 
καλύπτονται από τη ρητή εγγύηση κεντρικών κυβερνήσεων και κεντρι¬ 
κών τραπεζών της ζώνης Β, και που είναι αποτιμημένα και έχουν χρη¬ 
ματοδοτηθεί στο κοινό εθνικό νόμισμα του εγγυητή και του οφειλέτη. 

(7) . Στοιχεία ενεργητικού εξασφαλισμένα, κατά την κρίση των αρμό¬ 
διων αρχών, με τίτλους που έχουν εκδοθεί από κεντρικές κυβερνήσεις ή 
κεντρικές τράπεζες της ζώνης Α ή τίτλους που έχουν εκδοθεί από τις 
Ευρωπαϊκές Κοινότητες ή με κατάθεση μετρητών στο δανειοδοτούν 
ίδρυμα ή με πιστοποιητικά καταθέσεων ή άλλα παρόμοια αξιόγραφα 
που έχει εκδόσει το ίδιο ίδρυμα και είναι κατατεθειμένα σ’ αυτό. 

β) Συντελεστής στάθμισης 20%. 

(1) . Στοιχεία ενεργητικού που αντιπροσωπεύουν απαιτήσεις έναντι 
της Ευρωπαϊκής Τράπεζας Επενδύσεων (ΕΤΕπ). 

(2) . Στοιχεία ενεργητικού που αντιπροσωπεύουν απαιτήσεις έναντι 
πολυμερών τραπεζών ανάπτυξής. 

(3) . Στοιχεία ενεργητικού που αντιπροσωπεύουν απαιτήσεις που κα¬ 
λύπτονται από ρητή εγγύηση της Ευρωπαϊκής Τράπεζας Επενδύσεων 
(ΕΤΕπ). 

(4) . Στοιχεία ενεργητικού που αντιπροσωπεύουν απαιτήσεις που κα¬ 
λύπτονται από ρητή εγγύηση πολυμερών τραπεζών ανάπτυξής. 

(5) . Στοιχεία ενεργητικού που αντιπροσωπεύουν απαιτήσεις έναντι 
των Ελληνικών Οργανισμών Τοπικής Αυτοδιοίκησης ως και έναντι πε¬ 
ριφερειακών κυβερνήσεων ή τοπικών αρχών λοιπών κρατών της Ζώνης 
Α με την επιφύλαξη των διατάξεων του εβδόμου κεφαλαίου. 

(6) . Στοιχεία ενεργητικού που (αντιπροσωπεύουν απαιτήσεις που φέ¬ 
ρουν τη ρητή εγγύηση Ελληνικών Οργανισμών Τοπικής Αυτοδιοίκησης 
και περιφερειακών κυβερνήσεων ή τοπικών αρχών λοιπών κρατών της 
ζώνης Α, με την επιφύλαξη των διατάξεων του εβδόμου κεφαλαίου. 

(7) . Στοιχεία ενεργητικού που αντιπροσωπεύουν απαιτήσεις έναντι 
πιστωτικών ιδρυμάτων της ζώνης Α, και τα οποία δεν ανήκουν στα ίδια 
κεφάλαια των ιδρυμάτων αυτών κατά την έννοια της Πράξης Διοικητή 
Τράπεζας της Ελλάδος 2053/18.3.92 για τα πιστωτικά ιδρύματα που 
λειτουργούν στην Ελλάδα ή, όσον αφορά πιστωτικά ιδρύματα που έχουν 
την έδρα τους σε άλλο κράτος της Ζώνης Α, δεν συνυπολογίζονται στα 
ίδια κεφάλαια των ιδρυμάτων αυτών, σύμφωνα με τη σχετική Κοινο¬ 
τική νομοθεσία. 

(8) . Στοιχεία ενεργητικού που αντιπροσωπεύουν απαιτήσεις, ληξι¬ 
πρόθεσμες εντός έτους κατ’ ανώτατο όριο, έναντι πιστωτικών ιδρυμά¬ 
των της ζώνης Β, εκτός των τίτλων που έχουν εκδοθεί από τα ιδρύματα 
αυτά και τα οποία θεωρούνται συστατικό στοχείο των ιδίων κεφαλαίων 
τους. 

(9) . Στοιχεία ενεργητικού που καλύπτονται από ρητή εγγύηση πι¬ 
στωτικών ιδρυμάτων της ζώνης Α. 

(10) . Στοιχεία ενεργητικού που αντιπροσωπεύουν απαιτήσεις, ληξι¬ 
πρόθεσμες εντός έτους κατ’ ανώτατο όριο, και τα οποία καλύπτονται 
από ρητή εγγύηση πιστωτικών ιδρυμάτων της ζώνης Β. · 

(11) . Στοιχεία ενεργητικού εξασφαλισμένα, κατά την κρίσή των αρ¬ 
μοδίων εποπτικών αρχών, με τίτλους που έχουν εκδοθεί από την Ευρω¬ 
παϊκή Τράπεζα Επενδύσεων, την Ευρωπαϊκή Τράπεζα για Ανασυγκρό¬ 
τηση και Ανάπτυξη ή από πολυμερείς τράπεζες ανάπτυξής. 

(12) . Στοιχεία ταμείου που βρίσκονται στη διαδικασία είσπραξης. 

γ) Συντελεστής στάθμισης 50%. 


(1) . Δάνεια που εξασφαλίζονται πλήρως, κατά την κρίση των αρμο¬ 
δίων αρχών, με υποθήκες σε κατοικίες στις οποίες διαμένει ή πρόκειται 
να διαμείνει ή τις οποίς εκμισθώνει ή θα εκμισθώνει ο οφειλέτης. 

(2) . Έξοδα επομένων χρήσεων και έσοδα χρήσεως εισπρακτέα εφό¬ 
σον το πιστωτικό ίδρυμα δεν είναι σε θέση να προσδιορίσει τον συντελε¬ 
στή στάθμισης του αντισυμβαλλομένου. 

δ) Συντελεστής στάθμισης 100%. 

(1) . Στοιχεία ενεργητικού που αντιπροσωπεύουν απαιτήσεις έναντι 
κεντρικών κυβερνήσεων και κεντρικών τραπεζών της ζώνης Β, εκτός 
εκείνων που είναι αποτιμημένα και έχουν χρηματοδοτηθεί στο νόμισμα 
του οφειλέτη. 

(2) . Στοιχεία ενεργητικού που αντιπροσωπεύουν απαιτήσεις έναντι 
περιφερειακών κυβερνήσεων ή τοπικών αρχών της ζώνης Β. 

(3) . Στοιχεία ενεργητικού που αντιπροσωπεύουν απαιτήσεις, ληξι¬ 
πρόθεσμες εντός διαστήματος μεγαλύτερου του έτους, έναντι πιστωτι¬ 
κών ιδρυμάτων της ζώνης Β. 

(4) . Στοιχεία ενεργητικού που αντιπροσωπεύουν απαιτήσεις, έναντι 
των μη τραπεζικών τομέων της ζώνης Α και της ζώνης Β. 

(5) . Πάγια στοιχεία, ήτοι τα εξής: 

ι. Γήπεδα και κτίρια 

ιι. Τεχνικές εγκαταστάσεις και μηχανήματα 

ιιι. 'Αλλες εγκαταστάσεις, εργαλεία, έπιπλα και λοιπός εξοπλι¬ 
σμός.· 

ιν. Προκαταβολές για τα ως άνω ως και πρόσθετα υπό κατασκευή εν¬ 
σώματα πάγια στοιχεία. 

(6) . Χαρτοφυλάκια μετοχών, συμμετοχές και άλλα συστατικά στοι¬ 
χεία των ιδίων κεφαλαίων άλλων πιστωτικών ιδρυμάτων, τα οποία δεν 
αφαιοούνται από τα ίδια κεφάλαια του δανειοδοτούντος ιδρύματος. 

(7) . Όλα τα υπόλοιπα στοιχεία ενεργητικού, εκτός από εκείνα που 
έχουν αφαιρεθεί από τα ίδια κεφάλαια. 

2. Οι μέθοδοι που περιγράφονται στο Παράρτημα II εφαρμόζονται 
στους απρόοπτους κινδύνους των συμβάσεών που αφορούν επιτόκια και 
τιμές συναλλάγματος όπως απαριθμούνται στο Παράρτημα III. 

3. Η ακόλουθη μέθοδος εφαρμόζεται στα εκτός ισολογισμού στοιχεία 
που δεν αναφέρονται στην παράγραφο 2. Πρώτον, κατατάσσονται σε 
ομάδες ανάλογα με το βαθμό κινδύνου που ορίζεται στο Παράρτημα _1. 
Συνυπολογίζεται η πλήρης αξία των στοιχείων υψηλού κινδύνου, το 
50% της αξίας των στοιχείων μέσου κινδύνου, το 20% της αξίας των 
στοιχείων μέτριου κινδύνου, ενώ θεωρείται ως μηδενική η αξία των 
στοιχείων χαμηλού κινδύνου. Οι αξίες των στοιχείων αυτών, αφού 
προηγουμένως σταθμισθούν, όπως περιγράφεται πιο πάνω, πολλαπλα- 
σιάζονται με τους συντελεστές στάθμισης που προσδίδονται στους οι¬ 
κείους αντισυμβαλλομένους, σύμφωνα με τα οριζόμενα για τα στοιχεία 
ενεργητικού στην παράγραφο 1 του παρόντος κεφαλαίου ως και στο 
έβδομο κεφάλαιο. Στην περίπτωση πράξεων προσωρινής εκχώρησης 
και όιλλων εκχωρήσεων με υποχρέωση επαναγοράς καθώς και στην πε¬ 
ρίπτωση υποχρεώσεων αγοράς επί προθεσμία, οι συντελεστές στάθμι- 
σης θα είναι εκείνοι οι οποίοι αντιστοιχούν στα εν λόγω στοιχεία και δεν 
θα λαμβάνεται υπόψη η ιδιότητα των αντισυμβαλλομένων. 

4. ’Οταν τα εκτός ισολογισμού στοιχεία καλύπτονται από ρητή εγγύ¬ 
ηση, σταθμίζονται ως να είχαν συναφθεί για λογαριασμό του εγγυητή 
και όχι του πραγματικού αντισυμβαλλόμενου. Όταν ο κίνδυνος που 
προκύπτει από συναλλαγή εκτός ισολογισμού είναι πλήρως και καθ’ 
ολοκληρίαν ασφαλισμένος, κατά την κρίση των αρμόδιων αρχών, με 
οιαδήποτε από τα στοιχεία ενεργητικού που αναφέρονται στο έκτο κεφά¬ 
λαιο παράγραφος 1 στοιχείο α) σημείο (7) ως και στοιχείο β) σημείο 
(11), εφαρμόζονται αντίστοιχα συντελεστές στάθμισης 0 ή 20%, ανά¬ 
λογα με την ασφάλεια. 

5. Όταν τα στοιχεία του ενεργητικού και τα εκτός ισολογισμού στοι¬ 
χεία σταθμίζονται με χαμηλότερο συντελεστή λόγω ύπαρξης ρητής εγ¬ 
γύησης ή ασφάλειας δεκτής από τις αρμόδιες αρχές, η στάθμιση με χα¬ 
μηλότερο συντελεστή εφαρμόζεται μόνο στο εγγυητικό τμήμα ή σ’ αυτό 
που καλύπτεται πλήρως από την ασφάλεια. 

ΚΕΦΑΛΑΙΟ ΕΒΔΟΜΟ: ΕΙΔΙΚΕΣ ΡΥΘΜΙΣΕΙΣ 

1. Στα Ελληνικά πιστωτικά ιδρύματα εφαρμόζεται μηδενικός συντε¬ 
λεστής στάθμισης για εργασίες τους, είτε εντός είτε, εκτός ισολογισμού, 
που αφορούν χορηγήσεις προς -ή εγγυημένες από - τρπικές αρχές ή πε¬ 
ριφερειακές κυβερνήσεις άλλων κρατών μελών της Κοινότητας, εφόσον 
τα κράτη αυτά εφαρμόζουν το συντελεστή αυτόν για τις εργασίες αυτές. 

2. Η Τράπεζα της Ελλάδος δύναται να μεταβάλλει το συντελεστή 
των περιπτώσεων β) (5) και β) (6) του έκτου κεφαλαίου. 

Στην περίπτωση αυτή η Τράπεζα της Ελλάδος θα ενημερώνει σχε- 

τικά την Επιτροπή των Ευρωπαϊκών Κοινοτήτων. 

ΚΕΦΑΛΑΙΟ ΟΓΔΟΟ: ΕΞΑΣΦΑΛΙΣΗ ΜΕ ΤΙΤΛΟΥΣ 
ΤΟΠΙΚΩΝ ΑΡΧΩΝ 

1. Εφαρμόζεται στάθμιση 20% στα στοιχεία ενεργητικού που, κατά 
την κρίση της Τράπεζας της Ελλάδος είναι εξασφαλισμένα με τίτλους 
που έχουν εκδοθεί από περιφερειακές κυβερνήσεις ή τοπικές αρχές της 
Ζώνης Α, ή με καταθέσεις σε άλλα πιστωτικά ιδρύματα της Ζώνης Α, 
πλην του δανειοδοτούντος ιδρύματος ή με ομόλογα καταθέσεων ή με 
παρόμοια αξιόγραφα που έχουν εκδοθεί από αυτά τα πιστωτικά ιδρύ¬ 
ματα. 

2. Η Τράπεζα της Ελλάδος θα ενημερώνει την Επιτροπή των Ευρω¬ 
παϊκών Κοινοτήτων για τις περιπτώσεις εφαρμογής της διατάξεως αυ¬ 
τής. 

ΚΕΦΑΛΑΙΟ ΕΝΑΤΟ: ΚΑΘΟΡΙΣΜΟΣ ΤΟΥ 
ΣΥΝΤΕΛΕΣΤΗ ΦΕΡΕΓΓΥΟΤΗΤΑΣ 

1. Από 1ης Ιανουάριου 1993, τα πιστωτικά ιδρύματα υποχρεούνται 
να διατηρούν μονίμως το συντελεστή που ορίζεται στο τρίτο κεφάλαιο σε 
ύψος όχι κατώτερω του 8%. Η Τράπεζα της Ελλάδος δύναται να ορίζει 
ακόμη υψηλότερο συντελεστή. 

2. Στην περίπτωση που ο συντελεστής φερεγγυότητας κατέλθει κάτω 
από το 8%, η Τράπεζα της Ελλάδος μεριμνά ώστε το οικείο πιστωτικό 
ίδρυμα να λάβει τα κατάλληλα μέτρα, για να επαναφέρει, το ταχύτερο 
δυνατόν, τον εν λόγω συντελεστή στο ελάχιστο όριο. 

3. Η Τράπεζα της Ελλάδςς δύναται να εξαιρεί πιστωτικά ιδρύματα 
από την υποχρέωση κατάρτισης συντελεστή φερεγγυότητας σε ατομική 
βάση, σύμφωνα με την παράγραφο 3 του τρίτου κεφαλαίου, στην περί¬ 
πτωση που το εξαιρούμενο πιστωτικό ίδρυμα περιλαμβάνεται σε υπολο¬ 
γισμό συντελεστή φερεγγυότητας σε ενοποιημένη βάση. 

4. Η Τράπεζα της Ελλάδος στα πλαίσια των υποχρεώσεών της για 
την παρακολούθηση της τήρησης του ελάχιστου αποδεκτού συντελεστή 
φερεγγυότητας από τα πιστωτικά ιδρύματα μεριμνά ώστε η μητρική 
επιχείρηση να λαμβάνει όλα τα απαραίτητα μέτρα για τη δέουσα κατα¬ 
νομή του κεφαλαίου στο εσωτερικό του ομίλου. 

ΚΕΦΑΛΑΙΟ ΔΕΚΑΤΟ: ΜΕΤΑΒΑΤΙΚΕΣ ΔΙΑΤΑΞΕΙΣ 

1. Τα πιστωτικά ιδρύματα των οποίων ο ελάχιστος συντελεστής φε¬ 
ρεγγυότητας είναι κατώτερος, κατά την έκδοση της παρούσας πράξης, 
από το 8% που ορίζεται στο ένατο κεφάλαιο, παρ. 1, υποχρεούνται να 
λάβουν τα κατάλληλα μέτρα ώστε να προσεγγίσουν βαθμιαία το εν 
λόγω ποσοστό. Ενόσω δεν επιτυγχάνουν το σκοπούμενο αυτό όριο, δεν 
μπορούν να επιτρέπουν να κατέλθει περαιτέρω το ποσοστά του συντελε¬ 
στή. Εάν, πάντως, παρατηρηθεί παρόμοια απόκλιση, πρέπει να είναι 
προσωρινή και να γνωστοποιείται η αιτία στην Τράπεζα της Ελλάδος. 

2'. Κτηματικές ομολογίες εκδιδόμενες βάσει του Ν. 3221/24 ως 
ισχύει σήμερα, σταθμίζονται μέχρι την 31.12.1997 κατά παρέκκλιση 
του έκτου κεφαλαίου παραγρ. 1, στοιχείο β) (7) με συντελεστή 10%. 

3. Μέχρι την 31.12.1999, δεν θα έχει εφαρμογή στην Αγροτική 
Τράπεζα της Ελλάδος η παράγραφος 1 του ενάτου κεφαλαίου. Η εν 
λόγω τράπεζα πρέπει, πάντως, να προσεγγίσει βαθμιαία το ποσοστό 
που ορίζεται στη διάταξη αυτή, σύμφωνα με τη μέθοδο που περιγράφε- 
ται στην παράγραφο 1 του παρόντος κεφαλαίου. 

4. Κατά παρέκκλιση από το έκτο κεφάλαιο παράγρ. 1 στοιχείο γ) ση¬ 
μείο (1), εφαρμόζεται μέχρι την 1η Ιανουάριου 1996, συντελεστής 
στάθμισης 50% στα στοιχεία ενεργητικού, τα οποία κατά την κρίση της 
Τράπεζας της Ελλάδος, εξασφαλίζονται πλήρως και καθ’ ολοκληρία 
από υποθήκες επί ήδη αποπερατωμένων κατοικιών, γραφείων ή εμπο¬ 
ρικών χώρων πολλαπλής χρήσης, που βρίσκονται εντός της Ελληνικής 
επικράτειας, υπό τον όρο ότι το ποσό του δανείου δεν υπερβαίνει το 60% 
της αξίας του συγκεκριμένου ακινήτου. Ο ίδιος συντελεστής εφαρμόζε¬ 
ται επί εργασιών του είδους αυτού οι οποίες διενεργούνται από Ελληνικά 
πιστωτικά ιδρύματα σε άλλα κράτη της Κοινότητας, εφόσον η αντί- 
στοιχη νομοθεσία τους το επιτρέπει. 

5. Εφαρμόζεται στάθμιση 50% στις χρηματοδοτικές μισθώσεις επί 
ακινήτων, οι οποίες συνάπτονται εντός δέκα ετών από την 1η Ιανουά¬ 
ριου 1991, αφορούν ακίνητα επαγγελματικής χρήσεως μέσα στη χώρα 
της έδρας και διέπονται από νομικές διατάξεις δυνάμει των οποίων ο 
δανειστής έχει την πλήρη κυριότητα του μισθίου μέχρις ότου ο μισθωτής 
ασκήσει το δικαίωμα προτιμήσεως (ορίΐοη) για την αγορά του. 

ΚΕΦΑΛΑΙΟ ΕΝΔΕΚΑΤΟ: ΔΙΕΥΚΡΙΝΙΣΕΙΣ 

Για τα πιστωτικά ιδρύματα που έχουν την έδρα τους στην Ελλάδα οι 


στα συνημμένα παραρτήματα αναφερόμενες εργασίες έχουν εφαρμογή 
στο βαθμό που επιτρέπεται η διεξαγωγή τους από την εκάστοτε ισχύ- 
ουσα Ελληνική νομοθεσία. Το αυτό ισχύει και για την περίπτωση της 
παραγράφου 5 του δέκατου κεφαλαίου. 

Παραρτήματα 
ΠΑΡΑΡΤΗΜΑ I 

ΚΑΤΑΤΑΞΗ ΤΩΝ ΕΚΤΟΣ ΙΣΟΛΟΓΙΣΜΟΥ ΣΤΟΙΧΕΙΩΝ 

Υψηλός κίνδυνος 

- Εγγυήσεις που αποτελούν υποκατάστατα πιστώσεων 

- Τίτλοι αποδοχής 

- Οπισθογραφήσεις αξιογράφων που δεν φέρουν την υπογραφή άλλου 
πιστωτικού ιδρύματος 

- Συναλλαγές με δικαίωμα προσφυγής υπέρ του αγοραστή 

- Ανέκκλητες βίβηιΙ-Εγ πιστωτικές επιστολές που αποτελούν υποκα¬ 
τάστατα πιστώσεων 

- Πράξεις προσωρινής εκχώρησης και άλλες εκχωρήσεις με υποχρέ¬ 
ωση επαναγοράς, σε ημερομηνία καθοριζόμενη από τον εκχωρούντα 

- Στοιχεία ενεργητικού που έχουν αγοραστεί βάσει συμφωνιών μελ¬ 
λοντικής αγοράς 

- Καταθέσεις προθεσμίας επί προθεσμία («ίοπνατά ίοπναπί άβρο- 
8Ϊ18») 

- Οφελόμενο μέρος του τιμήματος από αγορά μετοχών και λοιπών 
τίτλων 

- Άλλα στοιχεία που ενέχουν επίσης υψηλό κίνδυνο 

Μέσος κίνδυνος 

- Πιστώσεις έναντι φορτωτικών εγγράφων ουθ έχουν εκδοθεί και βε¬ 
βαιωθεί (βλέπε επίσης μέτριο κίνδυνο) 

- Εγγυήσεις και ασφάλειες (περιλαμβανομένων των εγγυήσεων συμ- 
μετοχής σε διαγωνισμό, των εγγυήσεων καλής εκτέλεσης, των τελω¬ 
νειακών και φορολογικών εγγυήσεων) και εγγυήσεις που δεν αποτελούν 
υποκατάστατα πιστώσεων 

- Πράξεις προσωρινής εκχώρησης και άλλες εκχωρήσεις με υποχρέ¬ 
ωση επαναγοράς όπου όμως η αξία των εκχωρουμένων εμφανίζεται όχι 
εις τον ισολογισμό του εκχωρούντος αλλά του προς ον η εκχώρησις, του 
εκχωρούντος εμφανίζοντος μόνον την συμφωνηθείσα τιμήν στην περί¬ 
πτωση επαναγοράς 

- Ανέκκλητες βΙβηιΙ-Βγ πιστωτικές επιστολές που δεν αποτελούν υπο¬ 
κατάστατα πιστώσεων 

- Μη χρηαιμοποιηθείσες πιστωτικές ευχέρειες (υποχρεώσεις δανει¬ 
σμού, αγοράς τίτλων, παροχής εγγυήσεων και διευκολύνσεις αποδο¬ 
χής) με αρχική προθεσμία λήξης μεγαλύτερη του ενός έτους 

- Ευχέρειες έκδοσης αξιών («ΝοΙε ίββυ&ηεβ ίβοί1ΐ6βδ-ΝΙΕ») και ανα- 
νεούμενες ασφαλιστικές ευχέρειες («Κβνοίνϊηβ ιιηιίβι-ννήΐϊηβ ίβοίΐίΐίββ- 

κυρ») 

- Άλλα στοιχεία που ενέχουν επίσης μέσο κίνδυνο 

Μέτριος κίνδυνος 

- Πιστώσεις έναντι φορτωτικών εγγράφων, στις οποίες τα εμπορεύ¬ 
ματα χρησιμεύουν ως πρόσθετη εγγύηση και άλλες αυτοεξυπηρετούμε- 
νες (ββΐί 1ί§ιιίά&1ίη£) συναλλαγές 

- Άλλα στοιχεία που ενέχουν επίσης μέτριο κίνδυνο 

Χαμηλός κίνδυνος 

- Μη χρησιμοποιηθείσες πιστωτικές ευχέρειες (υποχρεώσεις δανει¬ 
σμού, αγοράς τίτλων, παροχής εγγυήσεων και διευκολύνσεις αποδο¬ 
χής) με αρχική προθεσμία λήξης ενός έτους κατ’ ανώτατο όριο ή όταν 
αυτές μπορούν να ακυρωθούν άνευ όρων και χωρίς προειδοποίηση 
οποιαδήποτε στιγμή 

- Άλλα στοιχεία που ενέχουν επίσης χαμηλό κίνδυνο 

Η Επιτροπή των Ευρωπαϊκών Κοινοτήτων θα ενημερώνεται αμέσους 
μόλις προστεθεί ένα νέο στοιχείο εκτός ισολογισμού σε μία από τις τελευ¬ 
ταίες περιπτώσεις που περιλαμβάνονται σε κάθε κατηγορία κινδύνου. 

ΠΑΡΑΡΤΗΜΑ II 

ΜΕΤΑΧΕΙΡΙΣΗ ΤΩΝ ΕΚΤΟΣ ΙΣΟΛΟΓΙΣΜΟΥ 
ΣΤΟΙΧΕΙΩΝ ΠΟΥ ΣΧΕΤΙΖΟΝΤΑΙ ΜΕ ΕΠΙΤΟΚΙΑ 
ΚΑΙ ΤΙΜΕΣ ΣΥΝΑΛΛΑΓΜΑΤΟΣ 

Με την επιφύλαξη της συναίνεσης των αρμοδίων εποπτικών αρχών, 
τα πιστωτικά ιδρύματα μπορούν να επιλέγουν μία από τις μεθόδους που 
περιγράφονται κατωτέρω για τη μέτρηση των κινδύνων που περιλαμ- 

βάνονται στο Παράρτημα III. Εξαιρούνται οι συμβάσεις πράξεων επί 
επιτοκίων ή επί τιμών συναλλάγματος οι οποίες συνάπτονται σε ανα¬ 
γνωρισμένα χρηματιστήρια, όπου υπόκεινται καθημερινώς σε υποχρεω¬ 
τικά όρια καλύμματος και οι συμβάσεις επί τιμών συναλλάγματος με 
αρχική προθεσμία λήξεως 14 ημερών ή λιγότερο. 

'Οταν υπάρχει ξεχωριστή νομική σύμβαση, αποδεκτή από τις εθνικές 
εποπτικές αρχές, μεταξύ του πιστωτικού ιδρύματος και του αντισυμ¬ 
βαλλόμενου, δυνάμει της οποίας οι εκατέρωθεν υποχρεώσεις εκτέλεσης 
πληρωμών στο κοινό νόμισμα σε μια δεδομένη ημερομηνία, αντισταθμί¬ 
ζονται αυτομάτως με άλλες παρόμοιες υποχρεώσεις εκτελεστέες την 
ίδια ημερομηνία, τότε αντί για το ακαθάριστο ποσό σταθμίζεται το 
ενιαίο καθαρό ποσό το οποίο καθορίζεται από τη σύμβαση αυτή. 

Μέθοδος 1: Μέθοδος των τρεχουσών τιμών («Μβτίάηβ Ιο ηι&ΓλβΙ» 
8ρρΓΟΕθΗ) 

Βήμα α): Υπολογίζεται το θετικό κόστος αντικαταατάσεως όλων των 
συμβάσεων, αφού προσδιοριαθεί η τρέχουσα (αγοραία) τιμή τους (πι8γ1«- 
ϊη£ Ιο οιατίεεί) 

Βήμα β): Για τον υπολογισμό του συγκεκριμένου ποσού για κάλυψη 
των ενδεχομένων μελλοντικών πιστωτικών κινδύνων, τα συνολικά πλα- 
σματικά-ονομαστικά ποσά ή αξίες που συνιστούν τη βάση της συναλλα¬ 
γής των ιδρυμάτων πολλαπλασιάζονται με τα ακόλουθα ποσοστά: 


Υπολειπόμενη προθεσμία 

Συμβάσεις επί 

Συμβάσεις επί 


επιτοκίων 

τιμών συν/τος 

Ένα έτος ή λιγότερο 

0% 

1% 

Πάνω από ένα έτος 

0,5% 

5% 


Βήμα γ): Το άθροισμα του τρέχοντος κόστους αντικαταατάσεως και 
του ενδεχόμενου μελλοντικού πιστωτικού ανοίγματος πολλαπλασιάζε- 
ται με το βαθμό κινδύνου που αντιστοιχεί στο συγκεκριμένο αντισυμ¬ 
βαλλόμενο σύμφωνα με το έκτο κεφάλαιο. } - 

Διευκρινίζεται ότι ειδικά στις περιπτώσεις ανταλλαγών εκατέρωθεν 
κυμαινόμενων επιτοκίων στο ίδιο νόμισμα (δϊηβίο-οιιιτβηοχ ί1ο&άη§/ 
ΠοΕίίηβ ϊηΙβΓββΙ Γ3ΐβ δννειρδ), υπολογίζεται μόνο το τρέχον κόστος αντι- 
καταστάσεως. 

Μέθοδος 2: Μέθοδος του αρχικού ανοίγματος (ΐΗε «οήςίη&Ι βχρο- 

βιιτβ» ΕρρΓΟ&εΗ) 

Βήμα α): Τα πλασματικά ονομαστικά ποσά κάθε στοιχείου πολλα- 
πλασιάζονται με τα κατωτέρω ποσοστά: 


Αρχική προθεσμία λήξεως (1) 

Συμβάσεις επί 
επιτοκίων 

Συμβάσεις επί 
τιμών συν/τος 

Ένα έτος ή λιγότερο 

0,5% 

2% 

Πάνω από ένα έτος και όχι 
περισσότερο από δύο έτη 

1% 

5% 

Για κάθε επιπλέον έτος 

1% 

3% 


Βήμα β): Τα αρχικά ανοίγματα που υπολογίζονται με αυτόν τον 
τρόπο πολλαπλασιάζονται με τους συντελεστές στάθμισης των αντισυμ¬ 
βαλλόμενων μερών που δίδονται στο έκτο κεφάλαιο. 


(1) Προχειμίνου για συμβάσεις επί επιτοκίων, τα πιστωτικά ιδρύματα μπορούν να χρη¬ 
σιμοποιούν, με τη σύμφωνη γνώμη της Τράπεζας της Ελλάδος, είτε την αρχική είτε την 
ιιπολειπόμενη προθεσμία. 

ΠΑΡΑΡΤΗΜΑ III 

ΚΑΤΗΓΟΡΙΕΣ ΣΤΟΙΧΕΙΩΝ 
ΕΚΤΟΣ ΙΣΟΛΟΓΙΣΜΟΥ ΠΟΥ ΑΦΟΡΟΥΝ 
ΕΠΙΤΟΚΙΑ ΚΑΙ ΤΙΜΕΣ ΣΥΝΑΛΛΑΓΜΑΤΟΣ 

Συμβάσεις επί επιτοκίων 

- Ανταλλαγή επιτοκίων στο ίδιο νόμισμα (δίη^ΐβ-ουιτεποχ ίπΙβΓβδΙ 
ΓΒΐβ βλναρδ) 

- Ανταλλαγή μεταβλητών επιτοκίων (Ββδίδ βννβρδ) 

- Προθεσμιακές συμφωνίες επιτοκίου (Γοηνβπΐ γ&Ιθ ββτεειηεηΐβ) 

- Προθεσμιακές συμφωνίες επί επιτοκίου (ΙηΙετεβΙ ΓβΙε ίιιΙιίΓεβ) 

- Συμβάσεις επί επιτοκίου με δικαίωμα επιλογής (ορίϊοη) που έχουν 
αγοραστεί 

- 'Αλλες συμβάσεις παρεμφερούς φύσεως 
Συμβάσεις επί τιμών συναλλάγματος 

- Ανταλλαγή επιτοκίων σε διαφορετικά νομίσματα (Οπ>β-εΐΗτεηεγ 
ίπΙβΓββ! ΓβΙε δνΐ'Ερδ) 

- Προθεσμιακές πράξεις επί συναλλάγματος (Γοηνβπΐ ίοΓβϊβη εχ- 
εΗβηβε εοηΐΓΒείδ) 

- Προθεσμιακές συμβάσεις επί συναλλάγματος (Ουπ-εηογ ίυΐυτεδ) 

- Συμβάσεις επί συναλλάγματος με δικαίωμα επιλογής (ορίϊοη) που 
έχουν αγορασθεί 

- 'Αλλες συμβάσεις παρεμφερούς φύσεως 

Η πράξη αυτή να δημοσιευθεί στην Εφημερίδα της Κυβερνήσεως. 

Ο Διοικητής 

Ε. Ν. ΧΡΙΣΤΟΔΟΥΛΟΥ 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ ΙΤΕ ΥΧΟΣ ΠΡΩΤΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 
ΤΕΙΕΧ 

104 32 

22.3211 ΥΡΕΤ 68 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


• Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

• Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

• Τμήμα πληροφόρησης: Για τα δημοσιεύματα των ΦΕΚ Καποδιστρίου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυέο κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε, θα σας αηοστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

13.000 

β) 

» » 

» 

Β' 

» 

23.000 

γ) 

» » 

» 

Γ 

» 

7.000 

6) 

» » 

» 

Δ' 

» 

22.000 

ε) 

» » 

» 

Αναπτυξιακών Πράξεων 

» 

15.000 

στ) 

» » 

» 

Ν.Π.Δ.Δ. 

» 

7.000 

ζ) 

» » 

» 

ΠΑΡΑΡΤΗΜΑ 

» 

4.000 

η) 

» » 

» 

Δελτ. Εμπ.& Βιομ. Ιδ. . 

» 

7.000 

θ) 

» » 

» 

Αν. Ειδικού Δικαστηρίου 

» 

2.000 

ι> 

» 

» 

Α.Ε. & Ε.Π.Ε. 

» 

50.000 

ια) Για όλα τα Τεύχη 

» 

100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 650 

» 1.150 

» 350 

» 1.100 

» ' 750 

» 350 

» 200 

» 350 

» 100 

» 2.500 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















